

DEN NORSKE KIRKE

EIDSBERG MENIGHETSRÅD

Mysen 15.01.25

Til   
Kari Undeland, Lise Undrum, Espen Volden, Rasmus Glomsrud, Synnøve Lundeby, Helga Frøyset, Tore Mysen, Guri Riksaasen, Åshild Moen Arnesen, Bjørn Solberg

Kopi  
Jul-Sverre Haugerud, Ragnhild Kruse, Marcella Bakken, Ingjerd Resen-Fellie

**MØTEINNKALLING**

Dere innkalles med dette til møte i Eidsberg menighetsråd **tirsdag 21.01.25**  **kl 1830-2100**. Møtet holdes i Mysen Menighetshus Betania.

**Sakliste**

**Sak 01/25: Godkjenning av innkalling og sakliste**

Forslag til vedtak: Innkalling og sakliste godkjennes.

**Sak 02/25: Orienteringssaker**  
 a) Fra sognepresten  
 b) Fra daglig leder; noen tall fra årsstatistikken  
 c) Fra fellesrådet   
 d) Fra leder  
   
 Forslag til vedtak: Tas til orientering

**Sak 03/25 Budsjett 2025..**  
 Forslaget til budsjett sendes ut før møtet.

**Sak 04/25 Misjonsprosjektet vårt**.

Eidsberg menighet har siden 2020 hatt en misjonsavtale med Det norske misjonsselskap. Vår forpliktelse er å samle inn en bestemt sum penger til NMS arbeid i Mali, og å spre informasjon om dette arbeidet. Denne avtalen går ut i april, og vi må velge hva vi skal gjøre:  
 - fornye avtalen og fortsette å støtte arbeidet i Mali  
 - inngå ny avtale med NMS, men med fokus på et annet land  
 - velge å inngå en ny avtale med en annen organisasjon

Eidsberg menighet har klart å overholde de økonomiske forpliktelsene i avtalen. Synliggjøring av misjonsarbeidet i menigheten kunne nok ha vært bedre. Dette er ikke til forkleinelse for misjonsutvalget vårt; de har væt aktive og kreative; puslespill, krus og votter er synlige bevis på det. Men utvalgets medlemmer har bedt om avløsning, og vi har foreløpig ikke etablert noe nytt utvalg.

På møtet blir det noe mer informasjon om hva det betyr å ha en misjonsavtale, før vi drøfter veien videre, og gjør et vedtak.

Forslag til vedtak:

1. Samtalen tas til etterretning. Menighetsrådet vil arbeide videre for å synliggjøre misjonsprosjektet bedre i menigheten.
2. Eidsberg menighetsråd ønsker å inngå en ny misjonsavtale med NMS, og ber om forslag fra NMS på mulige prosjekter.
3. Valg av prosjekt avgjøres på neste møte i MR.

**Sak 05/25: Brev fra Borg bispedømmeråd om innsparinger.**.  
 Rettssubjektet Den norske Kirke har store økonomiske utfordringer. Kirkerådet har derfor gjort vedtak om å kutte stillinger, både i administrasjonen og på bispekontorene. Foreløpige prøver rådet å skjerme prestetjenesten, men det er neppe mulig, iallfall på noe sikt. Borg bispedømmeråd har foreløpig satt opp en liste på 20 stillinger som det vurderes kan nedlegges. Kapellanstillingen i Eidsberg er en av disse.

Vedlagt finner dere brevet fra bispekontoret, som vi skal svare på innen 24.01. Det betyr at vi kan behandle saken på vårt møte 21.01., og jeg vil sende ut et forslag til svar før møtet.

Forslag til vedtak: Menighetsrådet slutter seg til leders utkast til svar på brevet fra bispedømmerådet.

**Sak 06/25: Årsmøtet 23.03.25**.  
 Menighetens årsmøte holdes i Hærland kirkestue søndag 23.03, umiddelbart etter gudstjenesten. På møtet legger menighetsrådet frem sin årsberetning og inviterer til samtale om denne.

På møtet går vi gjennom de praktiske forholdene rundt årsmøtet; rapportering m.v.

Forslag til vedtak: Tas til orientering.

**Sak 07/25: Hva gjør vi med kr 750 000?**  
 I desember2024 ble Eidsberg menighet tildelt kr 750 000 fra det som i sin tid het «Eidsberg hjelpelegat». En fantastisk gave som viser at arbeidet vårt settes pris på. Pengene bør i hovedsak brukes på barn og unge, og den høye andelen lavinntektsfamilier bør være et moment i vår planlegging.

750 000 er mye penger, de må forvaltes og brukes riktig. På møtet 21.01. kan menighetsrådets medlemmer komme med sine tanker, ideer og mulige konkret forslag. Så bør vi etablere et utvalg av ansatte og MR-medlemmer som får i oppdrag å legge en konkret plan for hvordan pengene bør forvaltes.

**Sak 08/25: Eventuelt** Fint om ev saker/spørsmål meldes i begynnelsen av møtet.

Mysen 15.01.25  
Bjørn Solberg